REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/151-16

14. jul 2016. godine

B e o g r a d

ZAPISNIK

PRVE SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 14. JULA 2016. GODINE

Sednica je počela u 10,05 časova.

Sednicu je, u skladu sa članom 25. stav 1. Poslovnika Narodne skupštine, sazvala Maja Gojković, predsednik Narodne skupštine.

U skladu sa članom 25. stav 2. Poslovnika sednici je, do izbora predsednika Odbora, predsedavao narodni poslanik Momo Čolaković, najstariji član Odbora.

Sednici su prisustvovali članovi Odbora: dr Aleksandra Tomić, Nikola Jolović, Goran Kovačević, Radmilo Kostić, Olivera Pešić, Dušan Bajatović, Zoran Krasić, Saša Radulović, Goran Ćirić, Milorad Mijatović, Vojislav Vujić i Zoltan Pek.

Sednici su prisustvovali zamenici članova Odbora: Srbislav Filipović, zamenik Žike Gojkovića i Gorica Gajić, zamenik Milana Lapčevića.

Veroljub Arsić, član Odbora je pristupio sednici u toku rasprave po prvoj tački dnevnog reda.

Sednici nije prisustvovao član Odbora Milorad Mirčić, niti njegov zamenik.

Osim članova Odbora, sednici je prisustvovao i narodni poslanik Vladimir Orlić.

U skladu sa članom 25. stav 3. Poslovnika Narodne skupštine, za ovu sednicu određen je sledeći:

D n e v n i r e d

1. Izbor predsednika Odbora;
2. Izbor zamenika predsednika Odbora.

**Prva tačka dnevnog reda**: Izbor predsednika Odbora

Predsedavajući je, saglasno informaciji sa konsultacija predsednika poslaničkih grupa, predložio i obrazložio predlog da se za predsednika Odbora izabere dr Aleksandra Tomić, član Odbora.

U diskusiji po ovoj tački dnevnog reda su učestvovali: Zoran Krasić, Saša Radulović, Dušan Bajatović, Goran Kovačević, Srbislav Filipović, Milorad Mijatović, Goran Ćirić, Gorica Gajić, dr Aleksandra Tomić i Vladimir Orlić.

Odbor je većinom glasova (12 za, jedan protiv, dva uzdržana, jedan član Odbora nije glasao) usvojio predlog narodnog poslanika Mome Čolakovića i za predsednika Odbora izabrao dr Aleksandru Tomić.

**Druga tačka dnevnog reda**: Izbor zamenika predsednika Odbora

Predsednik Odbora je, saglasno informaciji sa konsultacija predsednika poslaničkih grupa, predložila i obrazložila predlog da se za zamenika predsednika Odbora izabere Milan Lapčević, član Odbora.

U diskusiji po ovoj tački dnevnog reda učestvovale su Gorica Gajić i dr Aleksandra Tomić.

Odbor je većinom glasova (13 za, niko protiv, dva uzdržana, jedan član Odbora nije glasao) usvojio predlog predsednika Odbora i za zamenika predsednika Odbora izabrao Milana Lapčevića.

\* \* \*

Sednica je završena u 11,00 časova.

Sednica je tonski snimana.

 SEKRETAR PREDSEDNIK

 Aleksandra Šašo dr Aleksandra Tomić